Държавен вестник, бр. 47, 2016 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  47
•	 включва целите, дейностите и мерките, залегнали в стратегията, при разработването на 
Националната програма за развитие, Споразумението за партньорство с ЕК за съответния 
програмен период, дългосрочните и краткосрочните бюджетни прогнози, Закона за държавния 
бюджет и други програмни, нормативни и финансови държавни документи;
•	 координира изпълнението на оперативния план от държавните органи;
•	 приема ежегоден отчет за изпълнението на оперативния план и актуализиран план за 
следващата година и ги представя пред Международния контролен съвет по изпълнение на 
стратегията и ресорната комисия на Народното събрание;
•	 осигурява активното участие на държавните органи и българските представители в орга­
ните на ЕС за разработване на програми и приемане на решения, гарантиращи изпълнението 
на целите и дейностите, предвидени в настоящата стратегия;
•	 отразява предвидените в стратегията средства за финансирането за научни изследвания 
от държавния бюджет в проектобюджета и бюджетните прогнози.
Оперативната дейност по изпълнение на стратегията се осъществява от Министерството на 
образованието и науката, което:
•	 подготвя проекти на документите във връзка с изпълнението на стратегията, които 
представя за разглеждане от Министерския съвет, включително и проекти за актуализация на 
стратегията;
•	 подготвя предложения за промени в закони и други нормативни актове за изпълнение на 
стратегията; 
•	 при подготовка на предложенията ги съгласува с други заинтересовани министерства, 
държавни органи, научни организации и висши училища, социалните партньори и научната 
общност;
•	 оказва методическа помощ и подпомага дейностите на другите министерства и държавни, 
областни и общински органи по изпълнение на стратегията.
Ресорните министерства, съгласувано с Министерството на образованието и науката, осъ­
ществяват дейностите за развитие на научните изследвания в съответния ресор, като подкрепят 
развитието на съществуващи или създаването на нови специализирани научни звена и използват 
мерките, предвидени в стратегията. 
Координацията на национални, регионални и секторни политики и програми ще се осъщест­
вява от Съвета за интелигентен растеж. Министерството на икономиката и Министерството 
на образованието и науката, както и съответните областни или общински управи ще работят 
на оперативно ниво за осъществяване на научни изследвания, свързани с изпълнението на 
националните и регионалните приоритети на ИСИС.
В рамките на компетенциите си Министерството на външните работи ще оказва съдействие 
на Министерството на образованието и науката и на научните организации и висшите училища 
за ефективно двустранно и международно научно сътрудничество, както и за привличане на 
докторанти, постдокторанти и учени от чужбина. Министерството ще подпомага изпълнение­
то на стратегията и чрез експертна или техническа помощ по европейски или международни 
програми или в рамките на междуправителствени споразумения. 
За подпомагане дейността на държавните органи по изпълнение на стратегията ще бъде 
създаден Обществен съвет за развитие на науката. Съветът ще включва водещи и млади уче­
ни – представители на различните области на науката с доказани постижения по критериите 
на съответната научна област (вкл. носители на наградата „Питагор“). Към съвета ще бъдат 
асоциирани представители на съюзи на учени, бизнес организации, браншови и синдикални 
организации, журналисти, общественици и др. Съветът ще съдейства за ефективен диалог на 
научната общност с държавните органи, с обществото и с институциите на ЕС, ще следи за 
успешно реализиране на стратегията и нейното актуализиране и за пълноценно участие на 
България в Европейското изследователско пространство. В третия етап от изпълнение на стра­
тегията съветът ще организира широко обществено обсъждане за постигане на национален 
консенсус за дългосрочните цели и приоритети за развитие на българската наука след 2030 г. 
и за основните мерки и инструменти за тяхното постигане. 
5.2. Етапи и индикатори за изпълнение на стратегията
Изпълнението на стратегията е разделено на три етапа за осигуряване на ефективно оперативно 
планиране, осъществяване на планираните дейности и контрол върху тях, както и за отчитане 
на изпълнението. Всеки от етапите е свързан с реализиране на част от специфичните цели на 
стратегията и допринася за реализиране на нейната визия. За оценка на изпълнението на всеки 
етап са посочени стойности на избрани индикатори, които трябва да бъдат постигнати. Работа­
та по всеки етап започва с изработване и приемане от Министерския съвет на многогодишен 
оперативен план за изпълнение на етапа, включващ и дейности за подготовка на изпълнени­
ето на следващите етапи. Контролът по текущото изпълнение на плана се осъществява чрез 
ежегоден отчет за изпълнението му, който се представя пред Народното събрание, придружен 
със становище от Международния контролен съвет по изпълнение на стратегията. Копия на